**Zsombói Bóbita Bölcsőde**

**Szervezeti és Működési Szabályzat**

**Hatályba lépés időpontja:**

2017.09.01

**1. Az SZMSZ az alábbi jogszabályok, rendeletek alapján jött létre:**

* 1997. évi XXXI. tv. A gyermekek védelméről és a gyámügyi igazgatásról (41.§, 42.§, 42/A.§)
* 15/1998. (IV.30.) NM. rendelet: a személyes gondoskodást nyújtó gyermekjóléti gyermekvédelmi intézmények, valamint személyek szakmai feladatairól és működésük feltételeiről (ez a Gyermekvédelmi törvény végrehajtási utasítása)
* 328/2011.(XII.29) Korm rendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* 369/2013.(X.24.) Korm.rendelet a szociális, gyermekjóléti és gyermekvédelmi szolgáltatások, intézmények és hálózatok hatósági nyilvántartásáról és ellenőrzéséről
* 8/2000. SZCSM. rendelet: a személyes gondoskodást végző személyek adatainak működési nyilvántartásáról
* 257/2000.(XII.26) Korm. rendelet: a közalkalmazottak jogállásáról szóló 1992.évi XXXIII. törvénynek a szociális, valamint a gyermekjóléti és gyermekvédelmi ágazatban történő  végrehajtásáról
* 9/2000.(VIII.4.) SZCSM. rendelet: a személyes gondoskodást végző személyek továbbképzéséről és a szociális szakvizsgáról
* 14/1994.(VI.24.) MKM rendelet: a képzési kötelezettségről és a pedagógiai szakszolgálatokról
* az ENSZ Egyezmény a gyermek jogairól
* az Európa Tanács Miniszterek Bizottsága Rec. (2002) 8-as ajánlása a tagállamok számára a napközbeni gyermekellátásról
* bölcsődei ellátás nemzetközileg elismert gyakorlata és szakmai, módszertani alapelveinek figyelembevétele.
* Bóbita Bölcsőde Alapító Okirat
* Bóbita Bölcsőde nevelési – gondozási programja

**2. A Szervezeti és Működési Szabályzat hatálya**

Az SZMSZ 2017.09.01  napján lép hatályba és határozatlan időre szól.

Érvényes: visszavonásig.

**3. A kiterjedés köre:**

* a bölcsődébe járó gyermekek és szülők,
* a bölcsőde nevelőtestülete,
* a bölcsőde technikai dolgozói,
* a nevelő – gondozó munkát segítők,
* közcélú foglalkoztatottak

**Általános rendelkezések**

1. **A bölcsőde:**

**Neve:        Zsombói Bóbita Bölcsőde**

**Székhelye:    6792 Zsombó Béke utca 4.**

1. **A bölcsőde alapító, és fenntartó szerve:**

**Alapítója:** Zsombó Nagyközség Önkormányzat.

**Fenntartó szerve:** Zsombó Nagyközség Önkormányzat.

Alapítás időpontja: 2011. 09. 28.

1. **Alapító okirat:**

Száma: 146-1/2015(XI.24)

Engedélyező: CSONGRÁD MEGYEI KORMÁNYHIVATAL GYÁMÜGYI és IGAZSÁGÜGYI FŐOSZTÁLY SZOCIÁLIS és GYÁMÜGYI OSZTÁLY

**Működési engedély:**

Száma: CSC/01/946-5/2016

Működést engedélyező neve: CSONGRÁD MEGYEI KORMÁNYHIVATAL GYÁMÜGYI és IGAZSÁGÜGYI FŐOSZTÁLY SZOCIÁLIS és GYÁMÜGYI OSZTÁLY

A működés kezdő időpontja: 2011. 09. 30.

1. **Működési, felvételi körzet:** Zsombó Nagyközség közigazgatási területe, üres férőhely esetén Csongrád, Bács-Kiskun megye közigazgatási területe
2. **A bölcsőde jogállása:**

Helyi Önkormányzati költségvetési szerv, önálló jogi személy.

**Gazdálkodási jogköre:** Önállóan működő költségvetési szerv.

Pénzügyi-gazdasági feladatait Zsombó Nagyközség Polgármesteri Hivatala látja el.

1. **A bölcsőde tevékenységi köre, feladata:**

**Ágazati azonosító: S0288464**

**Szakágazat száma**: 8891

**Szakágazat megnevezése**: Gyermekek napközbeni ellátása

**Szakfeladat száma:** 889110

**Szakfeladat megnevezése**: Bölcsődei ellátás

**Külön szolgáltatás**: 889109

Gyermekek napközbeni ellátásához kapcsolódó egyéb szolgáltatások: Ezek különösen időszakos gyermekfelügyelet, speciális tanácsadás, egyéb gyermeknevelő szolgáltatás.

Feladatkörében ellátja a gyermekek védelméről és gyámügyi igazgatásról szóló többször módosított 1997. évi XXXI. Törvény 41-42§-ban foglaltak szerint gyermekjóléti alapellátásaként, a gyermekek napközbeni ellátását, bölcsődei ellátási formában nyújtja.

A bölcsődei ellátásban részesülő gyermekek intézményen belüli meleg étkeztetést a Zsombói Jóbarát Vendéglő biztosítja.

1. **Az intézmény irányító és felügyeleti szerve:** Zsombó Nagyközség Képviselőtestülete.   6792 Zsombó Alkotmány utca 3.

1. **Az intézmény feladata és illetékességi köre**

**Az intézmény típusa**: Gyermekek napközbeni ellátása

**Bölcsődei férőhelyek száma**: 40 fő,

**Az intézmény alaptevékenysége és feladatai**

Bölcsődei ellátás. A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet 35. § (5) bekezdés a) pontjában meghatározott napos bölcsődei ellátás. A bölcsőde ellátja a hátrányos helyzetű és a halmozottan hátrányos helyzetű gyerekeket is.

**A tevékenység forrásai:**

* állami normatíva
* Zsombó Nagyközség Önkormányzata
* térítési díjból származó bevételek
* pályázatok

**Vállalkozási tevékenység:** Az intézmény vállalkozói tevékenységet nem folytat.

**A feladatokat döntően meghatározó jogforrások**

Az intézmény munkáját a gyermekek védelméről és gyámügyi igazgatásról szóló többször módosított 1997. évi XXXI. Törvény, valamint a végrehajtásuk érdekében kiadott, a személyes gondoskodást nyújtó intézmények szakmai feladatairól és működésük feltételeiről szóló I/2000.(I.7.) SZCSM rendelet és a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló többször módosított 15/1998.(IV.30.) NM rendelet alapján végzi.

**Az intézmény gazdálkodásának meghatározói**

* 2000.évi C. törvény a számvitelről,
* 2011.évi CXCV. törvény az államháztartásról
* Az államháztartási törvény végrehajtásáról rendelkező 368/2011. Korm. rendelet
* 4/2013. (I.11) Korm. rendelet az államháztartás számviteléről

**Bölcsőde szervezeti felépítése:**

A bölcsődében két gondozási egység található. Az egyik gondozási egység két csoportszobából, míg a másik egység egy csoportszobából áll. Mind a három csoportszobában 2- 2 kisgyermeknevelő dolgozik.

**A bölcsőde engedélyezett dolgozói létszáma:**

Bölcsődevezető:1fő

Kisgyermeknevelő: 6fő

Technikai dolgozó: 1,5 fő

**Szervezeti ábra:**

                                 Fenntartó (Zsombó Nagyközség Önkormányzat)

                                      ↓

                                        Bölcsődevezető    →   Gazdasági vezető

                                      ↓        ↓

           Kisgyermeknevelő(6fő)      ↓   GYERMEKORVOS(csoportonként havi 4órában)

                     Technikai dolgozó(1,5 fő)

**A működés rendje**

1. **A gyermekek fogadása (nyitva tartás)**
	1. A bölcsőde hétfőtől péntekig tartó ötnapos munkarenddel, egész éven át folyamatosan üzemel.
	2. A bölcsőde nyitva tartási ideje napi 10,5óra: reggel 6.30-tól 17 óráig

**2. A gyermekek távolmaradásának igazolása**

Ha a szülő nem kívánja bölcsödébe hozni gyermekét, akkor legalább egy nappal előre tájékoztatni kell a kisgyermeknevelőt. Ha a hiányzás előre nem látható, akkor 11 óráig kell bejelenteni telefonon vagy személyesen.

Ha a gyermek, betegség miatt hiányzik, csak orvosi igazolással hozható ismét bölcsődébe.

**A térítési díj befizetésére, visszafizetésére vonatkozó rendelkezések**

Az étkezési és gondozási térítési díj utólag kerül elszámolásra, minden hó 1-től 31-ig. A díj befizetése Zsombó Nagyközség Önkormányzatánál történik, az erre kijelölt időpontokban, melyről a szülőt értesítik. A szülő átutalással is kiegyenlítheti a befizetendő díjat.

**Az intézményvezető feladatai, hatásköre, jogköre, felelősségi köre:**

* Az intézmény vezetője egy személyben felelős az intézmény működéséért.
* Ellátja a munkáltatói feladatokat a bölcsődei dolgozók tekintetében.
* Gondoskodik a dolgozók oktatási és továbbképzési tervének elkészítéséről és végrehajtásáról.
* Elkészíti a munkáltatói jogkörébe tartozó dolgozók munkaköri leírását
* Elkészíti a dolgozók munkarendjét és munkaidő beosztásukat.
* Elkészíti az éves és soron kívül kért jelentéseket.
* Elkészíti az éves szabadságolás ütemtervét, engedélyezi a távollétet, a nyilvántartást vezeti.
* Megszervezi a dolgozók balesetvédelmi és tűzvédelmi oktatását, ezzel kapcsolatos nyilvántartásokat vezeti.
* Vezeti az előírt nyilvántartásokat, elkészíti a napi létszámjelentést.
* Összehangolja, irányítja és ellenőrzi a közvetlen irányítása alá tartozó dolgozók munkáját.
* Szervezi és levezeti a munkatársi értekezleteket és szülői értekezleteket.
* Közreműködik a felújítási és karbantartási munkák előkészítésében.
* Kapcsolatot tart a fenntartó Zsombó Nagyközség Önkormányzatával, az ÁNTSZ-el, az egészségügyi szolgálattal, az érdekképviseleti szervekkel, a társintézményekkel.
* Ellátja az intézmény képviseletét a felettes szervek, és a társszervek irányában.
* Elkészíti az intézmény SZMSZ-t és egyéb szabályzatait.
* Elkészíti az intézmény működésével kapcsolatos beszámolókat.
* Az adatvédelmi és iratkezelési szabályok betartása és betartatása.
* Vezeti naponta az elektronikus TAJ alapú nyilvántartást az ellátottakról. Hiányzása esetén a bölcsődevezető helyettes látja el ezt a feladatot.

**A bölcsődei kisgyermeknevelők  feladatai**

* A 3 éven aluli gyermekek gondozása-nevelése, a harmonikus testi és mentális szükségleteinek kielégítése az életkori és egyéni sajátosságok figyelembe vételével.
* Konstruktív kapcsolat kialakítása a szülőkkel, gondviselőkkel az egységes nevelési célkitűzések megvalósítása érdekében.
* Tevékenységüket a vonatkozó gyermeki és szülői jogok és kötelességek figyelembe vételével végzik.

A kisgyermeknevelők munkaidejét a 257/2000.(XII.26.) Korm. rendelet szabályozza.

    „a teljes napi munkaidőből 7 órát kell a munkahelyen eltölteni.”A fennmaradó munkaidőt az intézményvezető határozza meg, hogy hol köteles a munkáltató részére munkavégzés céljából rendelkezésre állni.

**Az orvosi ellátás**

Bölcsőde orvosi feladatait szolgáltatási szerződéssel foglalkoztatott háziorvos látja el, csoportonként havi négy órában.

**A helyettesítés rendszere**

Az intézményvezető akadályoztatása esetén helyettesítését az intézményvezető által megbízott alkalmazott látja el teljes felelősséggel. Kivételt képeznek ez alól azok az ügyek, amelyek azonnali döntést nem igényelnek, illetve amelyek a vezető kizárólagos hatáskörébe tartoznak.

Az intézményvezető tartós távolléte esetén a helyettesítés teljes körű kivéve, ha a fenntartó másként intézkedik. Tartós távollétnek minősül a két hét illetve az ennél hosszabb időtartam.

A kisgyermeknevelők szükség szerint egymást helyettesítik, hosszabb hiányzás esetén a bölcsődevezető gondoskodik a hiányzó helyettesítéséről.

**Tájékoztatás a szakmai programról, az SZMSZ – ről és a házirendről**

Az intézményvezető irodájában kell elhelyezni – az intézményvezető által hitelesített másolati példányban a hirdető táblán van elhelyezve:

* a bölcsőde szakmai programja
* szervezeti és működési szabályzatát és
* házirendjét.

Ezt kérésre a szülők rendelkezésére kell bocsátani.

A szülők a gyermek beiratkozásakor tájékozódhatnak a dokumentumokról, a házirend egy példányát átveszik.

A bolcsode@zsombo.hu honlapon bárki tájékozódhat az intézmény működéséhez szükséges dokumentumokról.

Zsombó, 2017. 07. 06.

                        Ráczné Horváth Henrietta

                          intézményvezető